Legal Document

Category: 27

Text:
37. ΠΡΟΕΔΡΙΚΟ ΔΙΑΤΑΓΜΑ υπ' αριθ. 216 της 18/30 Μαΐου 1991 (ΦΕΚ Α' 81) (Διόρθ. Σφαλμ. στο ΦΕΚ Α' 104/4-71991) Αντικατάσταση και συμπλήρωση του Π.Δ. 312/75 "περί χορηγήσεως συντάξεως στους ασφαλισμένους του Ταμείου Επικουρικής Ασφαλίσεως Αρτοποιών λόγω γήρατος, ανικανότητας και θανάτου" (Α' 92). Έχοντας υπόψη : 1.Τις διατάξεις της παρ.11 του άρθρ.20 του Ν.Δ. 135/1946 "περί Ταμείου Επικουρικής Ασφαλίσεως Αρτοποιών" (Α' 299). 2.Τα άρθρ.23, παρ.1 στοιχ. δ' του Νόμ. 1558/ 1985 (Α' 137). 3.Τις διατάξεις της παρ.5 του άρθρ.14 του Π.Δ. 105/1988 "Οργανισμός της Γενικής Γραμματείας Κοινωνικών Ασφαλίσεων" (Α' 46). 4.Την πρόταση του Ταμείου Επικουρικής Ασφαλίσεως Αρτοποιών που διατυπώθηκε στις αριθ. 206/26.6.1990, 364/26.10.1990 και 403/27.11.1990 συνεδριάσεις του Διοικητικού Συμβουλίου. 5.Τη γνωμοδότηση του Συμβουλίου Κοινωνικής Ασφαλίσεως που διατυπώθηκε στην 25η/23.1.1991 συνεδρίασή του της ΚΣΤ περιόδου. 6.Τη γνωμοδότηση 186/1991 του Συμβουλίου της Επικρατείας μετά από πρόταση της Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-(Αντικαθίσταται το άρθρ.7 του Π.Δ. 312/75, ανωτ. αριθ. 25). Άρθρ.2.-(Αντικαθίσταται το άρθρ.8 του Π.Δ. 312/75, ανωτ. αριθ. 25). Άρθρ.3.-(Αντικαθίσταται η παρ.1 του άρθρ.9 του Π.Δ. 312/75, ανωτ. αριθ. 25). Άρθρ.4.-(Αντικαθίσταται η παρ.5 του άρθρ.6 του Π.Δ. 312/75, καταργείται η παρ.7 και αναριθμούνται οι παρ. 8-12 σε 7-11). Άρθρ.5.-Οι από το Ταμείο παρεχόμενες συντάξεις, των οποίων η έναρξη καταβολής εμπίπτει στο μέχρι της ισχύος του παρόντος χρονικό διάστημα αναπροσαρμόζονται οίκοθεν από τις Υπηρεσίες του Ταμείου, με βάση τους νέους συντελεστές, σύμφωνα προς τις διατάξεις των παρ.1 και 2 του άρθρ.16 Π.Δ. 312/75 (ΦΕΚ 92 Α). Η από της αναπροσαρμογής των συντάξεων προκύπτουσα διαφορά θα καταβληθεί στους δικαιούχους από της ισχύος του παρόντος δ/τος. Άρθρ.6.-Η ισχύς του παρόντος αρχίζει από τον μεθεπόμενο μήνα της δημοσιεύσεώς του στην Εφημερίδα της Κυβερνήσεως.